
DOBU KARENA ANA BUKA 


i goregoreia 


GENESIS 


God mara ma dobu ma tia lawalawaii 
ma rava i kauei 


God mara ma dobu i vikarei. 

2 Dobu darigaga ma viviavana; ma 
gabinou au naona i gouni. Ma God 
Aruana boga au naona i raraukialei. 
3 Ma God i riwa i pa: I na lalai; ma i 
lalai. “Ma God lalalaina i inanai, da 
i ai; ma God lalalaina ma waguvara i 
vilamonei. “Ma God lalalaina i gorei 
Maratom, ma waguvara i gorei Aupom. 
Ma aubigai ma ubaubanai, mara tagogi. 
6 Ma God i riwa i pa: Parata i na 
mae waira au poui, ma waira ma waira 
i na vilamonei. Ma God parata i 
kauei, ma waira parata au gabaurina 
ma waira parata au tepana i vilamonei. 


Ma nanare i mae. Ma God parata i 
gorei Mara. Ma aubigai ma ubaubanai, 
mara viruaina. 

9 Ma God i riwa i pa: Waira mara au 
gabaurina gabu au tagogi i na vita- 
gogiei, ma doa alalana i na ega. Ma 
nanare i mae. *°Ma God doa alalana 
i gorei Dobu, ma waira i vivitagogiei 
i gorei Boga. Ma God i inanai da i ai. 
1IMa God i riwa i pa: Dobu modu i 
na vigogoi, ma lam e rarauano ma ai 
e uaua, tagotagogi ava ana kaua 
nanare, peina au orana maemaena, 
au dobu. Ma nanare i mae. !? Ma dobu 
modu i vigogoi, lam e rarauano, tago- 
tagogi ava ana kaua nanare, ma ai e 
uaua, peina au orana e mamae ana 

kaua nanare. Ma God i inanai da i ai. 
13 Ma aubigai ma ubaubanai, mara 
vitonuina. 

14 Ma God i riwa i pa: Aniravilala 
mara au paratana i na mae ma mara- 
tom ma aupom i na vilamonei; ma taui 
i na mae da mataira ma iri ma mara ma 
borima, Šma taui aniravilala mara 
au paratana da dobu i na ravilalai. 
Ma nanare i mae. ! Ma God aniravilala 
gaegaei ruaga i kauei; gaegaena mara i 
ta vibadei, ma vonaina waguvara i ta 
vibadei; ma ubona maiteni i kauei. 
l7Ma God taui mara au paratana i 
terei da dobu i ta ravilalai, t5 ma mara 
ma waguvara i ta vibadei, ma lalalaina 
ma waguvara i ta vilamonei. Ma God 
i inanai da i ai. !°Ma aubigai ma ubau- 
banai, mara vimagaina. 

20 Ma God i riwa i pa: Waira tia 
naenaei lawalawaii i na vimaga gagalei, 
ma kiu au dobu au aidamo i na lave- 
lave nae mara paratana au naona. 
21Ma God boga tiana gogogobui i 
kauei, ma tia anatapui naenaei au 
waira i maga gala taui ai kaua nanare, 
ma kiu anapapei anatapui taui ai kaua 
nanare. Ma God i inanai da i ai. ”?Ma 
God i viaiaini, i pa: O na ua ma o na 
vimagaimi, ma boga o na vioai, ma kiu 
au dobu i na vimagai. “” Ma aubigai 
ma ubaubanai, mara viuragoruina. 

24 Ma God i riwa i pa: Dobu tia 
lawalawaii i na vitupui taui tupuai 
nununai, bulumakau, ma vivitetetei, 
ma dobu tiana ai kaua nununai. Ma 
nanare i mae. ?5Ma God dobu tiana 
ai kaua nununai i kauei, ma buluma- 
kau taui ai kaua nanare, ma anatapui 
au doa e tetete taui ai kaua nanare. 
Ma God i inanai da i ai. 

26 Ma God i riwa i pa: Rava ta na 
kauei anaanona tauta nanare, ana kaua 
tauta nanare; ma taui i na vibada boga 
ianana awarii, ma mara kiuna awarii, 
ma tia awarii, ma dobu au anatapuna, 
ma anatapui awarii au doa vivitetetei. 
27Ma God rava i kauei, anaanona 
tauna nanare, God anaanona taui i 
kauei oroto ma wavine. ?ŝMa God i 
viaiaini, ma God i riwei i pa: O na ua 
ma o na vimagaimi, ma dobu o na 
vioai, ma o na vovaiubai, ma boga 


ianana awarii, ma mara kiuna awarii, 
ma anatapui lawalawaii au dobu nae- 
naei awarii o na vibada. “” Ma God i 
riwa i pa: O na inanai, lam anatapui 
e rarauano, ma ai anatapui, uana au 
orana peina e mamae e ueueia, taumi 
a veremi; taumi ami lam. “Ma dobu 
tiana anatapui, ma mara kiuna anata- 
pui, ma anatapui au doa vivitetetei, 
lawana awarii maemaena, lam madigai 


anatapui a verei anilawana au baina. 


Ma nanare i mae. J!Ma God anata- 
puna i kaukaueia i inanai, ma anina 
i ai kaukaua. Ma aubigai ma ubau- 
banai, mara vi-6-ina. 

Ma mara ma dobu i kauana 

vorovei, ma ai boru anatapuna. 
2?Ma mara au vi-7-ina God ana nola 
i kaukaueia i vorovei, ma mara au 
vi-7-ina ana nola anatapuna i kau- 
kaueia i raunuatogoei. ” Ma God mara 
vi-7-ina i viaiaini ma i vovivirei, lamna 
au marana nola anatapuna i raunua- 
togoei au baina God i voavoaia ma i 
kaukaueia. 

4 Wei mara ma dobu karei taui i 
voavoa lana. 

Lamna maranai da BADA God dobu 
ma mara i voai, Šega ai wapuei au doa 
i ta mamae ma ega lam wapuei i ta 
raupairei; BADA God garewa au dobu 
ega i ta viatui, ma ega rava ita mae da 
doa i ta uai; € wate wavuwavu dobuei 
i gae ma doa naona anatapuna i 
viutuvanei: "ma BADA God dobu 
doanei rava i voai, ma au gianagana 
lawana lavutuna i uveni; ma rava i 
vi arua lawalawaina. 


Eden ana peipei 


8 Ma BADA God peipei i paewi au 
Eden au mara matana; ma kampa rava 
i voavoaia i terei. ” Ma doei BADA God 
ai anatapui i vigogoi inanana aiaina 
ma amna aiaina, lawana ana ai maiteni 
peipei au pouna, ma aiaina ma apo- 
apoena ai nota ana ai. 

10 Ma waira Edenei i opu da peipei 
i ta viutuvanei, ma namanei i agai da 
agana 4. !!Tagogi ana wava Pishon; 
lamna dobu Havilah anatapuna e 
qaiqaipipini ma kampa goledi e 
mamae; '?ma lamna dobuna ana 


GENESIS 2, 3 


goledi i ai; kampa ai piupiu bodana 
ma aima aiaina gum e mamae. '” Ma 
waira viruaina ana wava Gihon; lamna 
Kush ana dobu anatapuna e gaigai- 
pipini. 1! Ma waira vitonuina ana wava 
Hiddekel, bo Tigrisi, lamna Assyria 
au maramatanei e toitoi. Ma waire 
vimagaina, Euphretisi. 

15 Ma BADA God rava i vaia ma au 
peipei Eden i terei da i ta ipiei ma i 
ta paini. !6Ma BADA God rava i riwei 
i pa: Ai anatapui au peipei ananuaim 
ma amei; ' ” wate aiaina ma apoapoena 
ai nota ana ai avena ma amei; lamna 
marana ma amei anina ma irage. 

18 Ma BADA God i riwa i pa: Ega i 
ta ai da rava ainelana i ta mamae; 
tauagu anina au baina a na kauei. 

? Anina ma doei BADA God tia 
moduei anatapui i kauei ma mara 
kiuna anatapui, ma rava awarina i neiai 
da i ta notai aiwai i ta gorei; ma tia 
lawalawaii anatapui rava i goregoreia, 
lamna ai wava. “Ma rava bulumakau 
anatapui i viwavai, ma mara kiuna 
anatapui, ma tia moduei anatapui; 
wate rava au baina tauagu ega i ta 
nelagai. ?! Anina ma God rava matana 
i vipota guratei ma i raunuavuru, ma 
torotorona tagogi i vaia ma vioana i 
viaipotai; ??ma torotorona, BADA 
God ravei i vaivainia, i raviwavinei ma 
oroto awarina i neiai. °’Ma oroto i 
riwa i pa: 

Wei anina gelama gelamiuei ma 
vioa vioauei; 
i na gorei Wavine, oroto vioanei 
au baina. 
24L amna au baina oroto amana ma 
alona i na netawanei ma awana i na 
ravagi, ma taui vioai tagogi. ? 5 Ma taui 
ai rua anakovakovai, ma ega i ta vini- 
mala. 


Rava ana rauagaigai 


Anina ma mota tauna gogoolao- 

lamana tia moduei gelaui BADA 
God i kaukauecia ega nanare. Ma tauna 
wavine i riwei i pa: God anina i riwa 
bo ega, ai anatapui au peipei ega o na 
amei? “Ma wavine mota i riwei i pa: 
Ai anatapui au peipei uana anina a na 
amei; 3 wate God i riwa i pa: Ai peipei 

au pouna maemaena uana avena o na 
amei, ma ega o na vodadani, ega da o 
na irage. “Ma mota wavine i riwei i 
pa: Ega anina o na irage. ” God e arara- 
manei da lamna maranaina o na amei, 
matami i na kala ma taumi God 
nanare, ma aiaina ma apoapoena o 
na aramanei. ÉMa maranai wavine i 
inanai da ai aiaina amna au baina, ma 
inanana i ai, ma aina i ta goei da nua- 
nuana i ta uleulei, uana i vaia ma i 
amei; ma awana maiteni i verei da 
tauna i am. "Ma taui ai rua matai i 
kala, ma i notai taui anakovakovai; 
ma bawara ruguna i popoi, da ai 
gagabo i voai. 

8 Ma BADA God ponana i nonori 
au peipei au bigai i bababara, ma 
oroto ma awana BADA God naonei i 
raugovaga peipei ana ai au poui. ? Ma 
BADA God rava i qatuei i pa: Tam 
mepa? !°Ma i riwa i pa: Ponam au 
peipei a nonori ma, a rovo, tau ana- 
kovakovau au baina; ma a raugovaga. 

IMa i riwa i pa: Aiai i riwem tam 
anakovakovam? Ai u amei bo, a 
ririwem da avena ma amei? !?Ma 
oroto i riwa i pa: Wavine tam u vere- 
vereu da maiteni a ta mae, tauna ainei 
i vereu da a am. '?Ma BADA God 
wavine i riwei i pa: Wei aiwai u kauei? 
Ma wavine i riwa i pa: Mota i rauelariu 
da a am. 


God rava ai kovoga i vinolei 


14 Ma BADA God mota i riwei i pa: 
Tam wei u kauei au baina tam 
viviapoapoem 
gamogamo anatapui ma tia mo- 
duei gelaui ega nanare; 
manawamei ma nenae ma doa ma 
ani am mara anatapui. 
15 Ma vigavia a na terei tam ma 
wavine awarimi 
ma am epaia ana epaia awarii; 
tauna kolam i na raubunui, 
ma tam ae karena ma raubunui. 
16Ma BADA God wavine i riwei i pa: 
Am nuaapoapoe ma duama ma am 
vinuaapoapoe a na virata gura- 
tei; 
ananuaapoapoem ma vinatuna, 
ma am nuabiga awam awarina, 

ma tauna awarim i na vibada. 
l 7Ma BADA God Adam i riwei i pa: 

Tam awam ponana u rautaniganei 

ma ai u amei a ririwem avena u 
ta amei, 

ma tam au baim doa i viapoapo- 
eni; 

ananuabolam ma amei am mara 
anatapui; 

! Stigura ma inamona awarim i na 

vigogoi; 

= malam wapuei ma ani. 

i ?Naom anapolapolana lam ma ani 

da au doa ma nae me, 
anina doei i vainim; tam doa, 
ma au doa ma nae me. 

20 Ma Adam, lamna wavana anona 
Rava, awana i viwavai Eve, lamna 
anona Lawana Alona, tauna rava ana- 
tapui aloi. “!Ma BADA God Adam 
ma awana ai qama tia opiei i kauei 
ma i vigarai. 

God Adam ma Eve Eden ana peipei 

i viopuni 

22 Ma BADA God i riwa i pa: O na 
inanai, marina rava tauta nanare, da 
aiaina ma apoapoena i araramanei; 
ma amadodo, mepa da urana i ta 
viloloi ma lawana ainei maiteni i ta 
vaia ma i ta am ma i ta mamae nonoa: 
23lamna au baina BADA God peipei 
Edenei i paritawanana opunei, da doa 
lamnei tauna i vaivainia i ta ipiei. 
24 Anina ma rava i viopuni; ma keru- 
bim peipei Eden au mara matanei i 
terei, ma dabaruma ai araratanei au 
anatapuna i qaviqaviviroi da lawana 
aina etanaina i ta paipaini. 


GOD NOLANA AIAINA 
PARIVAINUAGANA WADUBONA 


GUTA NUNUNAI 
ma 
IESU KERISO NOLANA AIAINA 
anina 


PARIVAINUAGANA VOUNA 

